kalixlouiis/myanmar-wikipedia-corpus huggingface dataset:
ဒုတိယအကြိမ် ဖမ်းဆီးထိန်းသိမ်းခံရပြီးနောက် အကျဉ်းထောင်မှ ပြန်လည်လွတ်မြောက်လာပြီး ကိတ္တိမ သားသမီး လင်မယားနှင့်အတူ နေထိုင်ရင်း တစ်ညတွင် အိပ်ချင်မူးထူးနှင့် သူအိပ်စက်ရာ ကုတင်တိုင်နှင့် ဦးခေါင်းထိခိုက်မိပြီးနောက် ဦးနှောက်တွင်း သွေးယိုစီးသော ရောဂါ (Epidural Haemorrhage) ခံစားခဲ့ရပြီး မန္တလေးမြို့ ပြည်သူ့ဆေးရုံကြီးတွင် ဦးနှောက်ခွဲစိတ်ကုသမှု ခံယူခဲ့ရသည်။
မန္တလေးပြည်သူ့ဆေးရုံ အထူးကြပ်မတ်လူနာဆောင် (Intensive Care Unit) နှင့် ဦးနှောက်အာရုံကြောလူနာဆောင် (Neuromedical Unit) တို့တွင် တစ်လနီးပါး ဆေးရုံတက်ရောက် ကုသခဲ့ရသည်။
စာသင်ကြားခြင်းကို အလွန်မွေ့လျော်သူ ဖြစ်သောကြောင့် မကွယ်လွန်မီ တစ်နှစ်အလိုအထိ နေအိမ်တွင် အခြေခံပညာ အထက်တန်း ကျောင်းသားကျောင်းသူများကို အခမဲ့ ပညာသင်ကြားခဲ့သည်။
၂၀၀၉ ခုနှစ် နိုဝင်ဘာလ ၁၂ ရက်နေ့ ကြာသပတေးနေ့ နံနက် ၁၀ နာရီ ၃၀ မိနစ်တွင် ဗန်းမော်မြို့ သာစည်ရပ်ကွက် အိမ်နံပါတ် (၁၂၆) တွင် ကွယ်လွန်ခဲ့သည်။
ကိုးကား ဗန်းမော်ညိုနွဲ့ ၁၁ နှစ်မြောက် ကဗျာများ DVB ၂၃ နိုဝင်ဘာ ၂၀၂၀ အရုဏ်ဦး ကလေးကဗျာများ - ဗန်းမော်ညိုနွဲ့ (စာညွှန်း) မြန်မာ့ဂဇက် ၆ ဇန်နဝါရီ ၂၀၁၆ မြန်မာနိုင်ငံမြောက်ပိုင်းသို့ ခရီးတစ်ခေါက် (၂) မြန်မာတိုင်းမ် ၈ ဇန်နဝါရီ ၂၀၁၈ ခင်ဝင့်နွယ် (၂၀၁၈) မြန်မာကဗျာများမှ ခေတ်ကာလစံသွေမှု J. Myanmar. Acad. Arts Sci. Vol. XVI. No. 6A မခင်ဘဲလျက် ကြင်ဟန်စွက်၍ 7Day News ၁ ဩဂုတ် ၂၀၁၅ နှင်းဝါဝါလွင် (၂၀၁၆) ဗန်းမော်ညိုနွဲ့ စာစုစာရင်း စာကြည့်တိုက်နှင့် သုတပညာဌာန၊ ရန်ကုန် ခင်ကျော်ဟန် (၂၀၀၆)၊ ၁၉၉၀ ပြည့်နှစ် ပါတီစုံဒီမိုကရေစီ အထွေထွေရွေးကောက်ပွဲမှတ်တမ်း၊ ပြန်ကြားရေးကော်မီတီ၊ ပြည်ထောင်စုမြန်မာနိုင်ငံ အမျိုးသားညွန့်ပေါင်းအစိုးရ၊ စာမျက်နှာ ၁၀၀-၁၀၁ ကဏ္ဍ:မြန်မာ ကဗျာဆရာများ ကဏ္ဍ:မြန်မာ အမျိုးသား ကဗျာဆရာများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:၂၀၀၉ ကွယ်လွန်သူများ ကဏ္ဍ:၁၉၂၂ မွေးဖွားသူများ ကဏ္ဍ:မြန်မာ စာရေးဆရာများ။
စာရေးဆရာ ဇော်ဇော်အောင်ကို ၁၉၃၇ ခုနှစ် မေလ ၁၃ ရက်နေ့တွင် မုံရွာခရိုင်၊ ဆားလင်းကြီးမြို့၌ အဖ ဦးဘသက်၊ အမိ ဒေါ်တု တို့မှ မွေးဖွား ခဲ့သည်။
အမည်ရင်း ဇော်မြင့်သက်၊ ငယ်စဉ်က မုံရွာမြို့ အမှတ် (၁) အစိုးရ အထက်တန်း ကျောင်းတွင် မူလတန်းမှ အထက်တန်း အထိ ပညာ သင်ကြား ခဲ့သည်။
ရန်ကုန်တက္ကသိုလ်မှ မဟာ ဝိဇ္ဇာဘွဲ့ ရသည်။
ရန်ကုန်တက္ကသိုလ်တွင် လက်ထောက် ကထိက အဖြစ် တာဝန် ထမ်းဆောင် ခဲ့သည်။
၁၉၅၄ ခုနှစ်ထုတ် သွေးသောက် မဂ္ဂဇင်းတွင် ‘ဇောသလ႞ာ’ ကလောင် အမည်ဖြင့် စာညွန့် တပုဒ် ဖော်ပြ ခံရပြီး ၁၉၅၆ ခုနှစ်၊ မန္တလေးတက္ကသိုလ် နှစ်လည် မဂ္ဂဇင်း တွင်လည်း The story of a friend pieseller (အင်္ဂလိပ် ဘာသာဖြင့်) ဝတ္ထုတို တပုဒ် ရေးသား၍ စာပေ လောကသို့ ရောက်ရှိ လာသည်။
နောက် ရှုမဝ၊ သရဖူ၊ ဟန်သစ်၊ မဟေသီ၊ ရနံ့သစ်၊ စတိုင်သစ်၊ ရုပ်ရှင် သစ္စာ မဂ္ဂဇင်းတွင် ဆောင်းပါး၊ ဝတ္ထုတို၊ အက်ဆေးများ လုံးချင်း စာအုပ်များ၊ အခြား လုံးချင်း ဝတ္ထု စာအုပ်လည်း ရေးသားခဲ့သည်။
ဇော်ဇော်အောင်သည် ၂၀၁၆ ခုနှစ် ဇန်နဝါရီလ ၂၆ ရက်နေ့တွင် ရန်ကုန်မြို့၌ ကွယ်လွန်ခဲ့သည်။
ရေးသားခဲ့သော စာအုပ်များ ပို့စ်‌မော်ဒန်သီဝရီများ အနုပညာ၏အသုံးဝင်မှုတန်ဖိုးနင့် အနုပညာ၏တန်ဖိုး စာ‌ပေါင်းသိုက်အက်‌ဆေးများ ယုဇန မခင်ပျို ပို့စ်‌မော်ဒန်သီဝရီများ ‌ဝေ‌ဝေရီရီ ဝတ္တု အနုပညာမပါတဲ့ အနုပညာ မကြည်ပြာနဲ့ ယုဇနမခင်ပျို နှင့် အခြား စာအုပ် စာတမ်းပေါင်းများစွာတို့ဖြစ်သည်။
ဩဂတ်စ် ဗွန် ဖင့်ခ် (ဂျူနီယာ) () ကို ၁၉၃၀ တွင်မွေးဖွားခဲ့ပြီး ဩဂတ်စ် ဗွန် ဖင့်ခ် (စီနီယာ) ၏ သားဖြစ်သည်။
သူသည် ဂျာမနီနိုင်ငံသားဖြစ်သော်လည်း ဆွစ်ဇာလန်တွင်နေထိုင်သည်။
ဂျာမနီ၏ အချမ်းသာဆုံးပုဂ္ဂိုလ်များထဲမှ တစ်ဦးဖြစ်သည်။
သက်မွေးမှု ဇန်နဝါရီ ၂၀၁၅ တွင် Forbes ၏ အဆိုအရ သူသည် အမေရိကန်ဒေါ်လာ ၇.၇ ဘီလီယံ ကြွယ်ဝသည်ဟု ဆိုသည်။
အခြားရင်းနှီးမြှပ်နှံမှုများ ဂျာမနီ Baden-Wurttemberg ပြည်နယ်အစိုးရက သူ့ကို ဥရောပအလယ်ခေတ်သမိုင်းကြောင်းအရ အခိုင်မာဆုံး ကုန်သွယ်မှုကို သူ့အား အာဏာလွှဲပေးထားသည်။
ဈေးနှုန်းမှာ ယူရိုငွေ ၂၀ မီလျံခန့်ရှိသည်။
မိသားစုဘဝ ဆွစ်ဇာလန်တွင် နေထိုင်ပြီး သားသမီးလေးဦးရှိသည်။
အကြီးဆုံးသားမှာ ဩဂတ်စ် ဖရန်ကွိုက်စ် ဗွန် ဖင့်ခ် ဖြစ်သည်။
လူမှုပတ်ဝန်းကျင်းတွင် ဆက်ဆံရေးအတွက် အချင်းချင်း နားလည်စေရန် နုတ်ဖြင့် ပြောဆိုဆက်ဆံရာမှာ ထွက်ပေါ်သော အသံကို စကားဟုခေါ်သည်။
ဗုဒ္ဓဝါဒလာ စကား ဗုဒ္ဓဘုရားက သမ္မာဝါစာဟူ၍ အကျိုးရှိစေမည့် စကားပြောဆိုနည်းကို ဟောကြားခဲ့ဖူးသည်။
သမ္မာဝါစာ သမ္မာဝါစာ (ကောင်းမွန် မှန်ကန်သော စကား) ဆိုသည်မှာ - (၁) မဟုတ်မမှန်သော စကားကို မပြောဆိုဘဲ မှန်ကန်သော စကားကို ပြောဆိုခြင်း။
(၂) တယောက်နှင့်တယောက် အထင်အမြင်လွဲအောင်၊ ခင်မင်မှုပျက်ပြားအောင်၊ ရန်ငြိုးဖွဲ့အောင် အတို့အထောင် ကုန်းချောစကားကို မပြောဆိုဘဲ အချင်းချင်း အဆင်ပြေအောင်၊ ခင်မင်မှုတိုးပွားအောင် ပြောဆိုခြင်း။
(၃) ရုန့်ရင်းကြမ်းတမ်းသောစကား၊ ရိုင်းစိုင်းသောစကား၊ ဆဲရေးတိုင်းထွာသောစကားများကို မပြောဆိုဘဲ ယဉ်ကျေးသိမ်းမွေ့သောစကားကို ပြောဆိုခြင်း။
(၄) အနှစ်သာရ မရှိသော ရောက်တတ်ရာရာ စကားများကို မပြောဆိုဘဲ မိမိသူတပါး နှစ်ဦးသားတို့ အကျိုးရှိမည့် စကားကို ပြောဆိုခြင်းတို့ ဖြစ်သည်။
စကား။
လူတစ်ဦး၏အတွေးအခေါ်ကို အခြားတစ်ဦးကသိရှိ နားလည် စေရန် အလို့ငှာ စကားသည် အရေးပါ အရာရောက်သော 'ဆက်သွယ်ရေး'ပစ္စည်းတရပ်ဖြစ်သည်။
လူတစ်ဦးက အခြားလူ တစ်ဦးအား မိမိစိတ်၌ ဖြစ်ပေါ်သော အကြောင်းကိစ္စကို ဖွင့်ဟ ထုတ်ဖော်လိုလျှင်၊ စကားဖြင့် ထုတ်ဖော် ပြောကြားနိုင်သည်။
နားထောင်ရသောသူကလည်း ပြောဆိုသူ၏စကားကို ကြားရ လျှင်၊ ဆိုလိုသည့်အဓိပ္ပာယ်ကို နားလည်သည်။
မိမိက ပြန် လည်ပြောဆိုလိုသည့် ကိစ္စရှိကလည်း၊ စကားဖြင့်ပင် ပြန်လည် ပြောကြားနိုင်သည်။
စကားကို ကျွန်ုပ်တို့ နေ့တိုင်းပြောဆိုနေကြ ငြားသော်လည်း၊ အမှုမဲ့ အမှတ်မဲ့ကြောင့်သာ စကား၏ စူးရှ ထက်မြက်လှသော 'ဆက်သွယ်ရေး'တန်ခိုးအာနိသင်ကို ဂရု မပြုမိကြခြင်း ဖြစ်၏။
တကယ့် စေ့စေ့စပ်စပ် သုံးသပ်လျှင်မူ ကား၊ စကားသည် လူ့ဘောင်အဖွဲ့အစည်းတွင် မည်မျှကျေးဇူးပြု လျက်ရှိသည်ကို သိမြင်လာနိုင် ကြပေသည်။
အကယ်၍ လူ့ လောကတွင် စကားဟူ၍ မရှိပါက၊ လူတို့၏ ပေါင်းသင်း ဆက်ဆံရေးသည်၎င်း၊ ယဉ်ကျေးမှုသည်၎င်း၊ မည်မျှဆုတ်ယုတ် နိမ့်ကျသွားမည်ကို တွေးဆချင့်ချိန် နိုင်ပေသည်။
ဆက်သွယ်ရေးဆိုရာ၌ စကားမှအပ ဖြစ်သော ဆက်သွယ်ရေး တို့လည်း ရှိပေသေးသည်။
မိမိဆိုလိုသော အကြောင်းအရာ ကို လက်ဟန်၊ ခြေဟန်၊ အမူအရာအားဖြင့်လည်း ဖော်ပြနိုင် သည်။
ပန်းချီကား၊ အရုပ်ကားဖြင့်လည်း ဖော်ပြနိုင်သည်။
သို့ဖြစ်လင့်ကစား၊ အထက်ပါ ဆက်သွယ်ရေးကိစ္စတို့သည် လူ အချင်းချင်း နှုတ်ဖြင့် စကားပြောဆို ဆက်သွယ်ခြင်းလောက် ထိရောက်လှသည်မဟုတ်ချေ။
စကားဆိုသည်ကား အဘယ်နည်း စကားဆိုသည်မှာ လူတစ်ဦးနှင့် တစ်ဦး ဆက်သွယ်ရာတွင် အဓိပ္ပာယ်ပေါ်အောင် နှုတ်မှပေါင်းစပ်ဖွဲ့စည်းကာ ထွက်ပေါ် လာသောအစီအစဉ် စည်းစနစ်ရှိသည့်အသံ 'သင်္ကေတ' များ ပင်ဖြစ်သည်ဟု ဆိုဖွယ်ရာရှိသည်။
လွယ်သောဥပမာကိုဆောင်ရ သော် 'ထမင်းစားကြဆို့ဟေ့'ဟူသော ဝါကျပြည့်စကားတွင် (၁) ထမင်း-စား-ကြ-စို့-ဟေ့ စသော စကားလုံး တို့သည် သင်္ကေတ နှုတ်သံများ ဖြစ်ကြ၏။
(၂) ယင်းစကားသံတို့သည် စနစ်တကျ အစီအစဉ်ဖြင့် ပေါင်းစပ်ဖွဲ့စည်း၍ ထွက်လာသည်။
အကယ်၍ 'ထမင်း-ဟေ့-ကြ-စို့-စား'ဟု အစီအစဉ်ကင်းမဲ့ သော အသံတို့ကို ရွတ်ဆိုခဲ့ပါလျှင် ထို အသံစဉ်တို့သည် အဓိပ္ပာယ် ကင်းမဲ့ပေလိမ့်မည်။
ထိုကြောင့် စည်းစနစ်တကျနှင့် အဓိပ္ပာယ်ပေါ်အောင် အသံစဉ်၍ ထွက်လာရသော နှုတ်သံ (ဝါ) စကားသံများ ဖြစ်ရပေသည်။
လူ၏နှုတ်မှ ထွက်သော အသံတိုင်းသည်လည်း စကားမဟုတ် ပေ။
ဥပမာ လေချဉ်တက်သောအသံ၊ ချောင်းဆိုးသံ၊ နှာချေသံ၊ ညည်းတွားသံ စသောအသံတို့သည် နုတ်ထွက်အသံများ ဖြစ်ကြ သော်လည်း လူတစ်ဦးနှင့်တစ်ဦး ဆက်သွယ် ပြောကြားရာ၌ အသုံးပြုသော 'စကားသံ'များ မဟုတ်ကြချေ။
ထိုသို့ 'စကားသံ'မဟုတ်သည့် သာမန် နှုတ်သံများမှာမူ တိရစ္ဆာန် လောက၌ပင် ရှိပေသည်။
ဥပမာ ဆိုလျှင်၊ ခွေး ဟောင်သံ၊ ကျားဟိန်းသံ၊ ကြောင်အော်သံ၊ ကြက်တွန်သံ၊ မြင်းဟီသံ အစရှိသည်တို့ ဖြစ်ကြ၏။
စကားကို ကျွန်ုပ်တို့ နေ့စဉ်နေ့တိုင်း ပြောနေကျဖြစ်၍ အမှုမဲ့အမှတ်မဲ့ဖြင့် လွယ်လွယ်ကူကူ ပြောဆိုလိုက်ကြသော် လည်း၊ စကားလုံးများ မည်သို့မည်ပုံ ထွက်လာရသည်၊ လူ တစ်ဦးနှင့်တစ်ဦးစကားဖြင့်ဆက်သွယ်ရာ၌ စကားမပြောမီအချိန် နှင့်စကား ပြော၍ ဆုံးသည့်အချိန်အကြားတွင် လူ၏စိတ်နှလုံး၌ မည်သို့မည်ပုံ လှုပ်ရှား ထိခိုက်ခြင်း ဖြစ်ပေါ်ရသည် တို့ကိုမူ တစ်စေ့တစ်စပ် လေ့လာစူးစမ်းကြည့်မှသာလျှင် အံ့ဩဖွယ်ရာ အချက်အလက်များကို သိရှိကြရသည် ဖြစ်ပေသည်။
လူတစ်ဦးသည် မိမိ ပြောဆိုလိုသည့် အကြောင်းတစ်ခုကို နှုတ်ဖြင့် ဖွင့်ဟပြောဆိုရန် ကြံဆလိုက်သည်နှင့်တပြိုင်နက်၊ နဗ် ကြော(ဝါ)အာရုံကြောများနိုးကြွလာ၍ ပါးစပ်မှ စကားသံ ထွက် လာသည့်တိုင်အောင် ထိုနဗ်ကြောများက သက်ဆိုင်ရာကြွက် သားများကို လှုပ်ရှားစေသည်ဟု ဆိုသည်။
နဗ်ကြောများကြောင့် လှုပ်ရှားလာသော ကြွက်သားတို့မှာ လူ၏ ခါးလယ်မှနားရွက်အထိဖြစ်သော ကိုယ်ခန္ဓာဒေသ အပိုင်းအခြား အတွင်းရှိ ကြွက်သားများဖြစ်သည်ဟု ဆိုသည်။
ဤနည်းဖြင့် စကားကို ပြောဆိုလိုက်ရာ၌ အသံလှိုင်းများသည် နားထောင်သူ ၏ နားစည်သို့ ရောက်လေသည်။
ထိုမှတဆင့် အသံလှိုင်းများ သည် ပတ်ဝန်းကျင်သို့ ပျံ့နှံ့ကာ နားထောင်သူ၏ အတွင်းနား သို့ ရောက်ပြီးလျှင် ထိုမှတစ်ဆင့် နဗ်ကြောများသို့ ရောက်ရှိ သွားလေသည်။
ထိုအခါ သက်ဆိုင်ရာ ဦးနှောက်အင်္ဂါစုသည် စကားပြောသူ၏ ဆိုလိုသော အဓိပ္ပာယ်ကို အာရုံခံယူသဖြင့် သိမှုသည် ဖြစ်ပေါ်လာ၏ဟု ဆိုကြသည်။
စကားကို လူ့ယဉ်ကျေးမှု အင်္ဂါရပ်ကြီးတစ်ခု အနေဖြင့်အသိ အမှတ်ပြု၍ ထားကြပေသည်။
အမှန်ဆိုလျှင် စကားကိုမည်သူ မဆို အမိဝမ်းမှ ကျွတ်ကတည်းက တတ်မြောက်လာကြ သည် မဟုတ်ပေ။
ကလေးသူငယ်အရွယ်မှစ၍ တစ်ဆင့်တစ်ဆင့်သင်ကြား မှတ်သား၍သာ တတ်မြောက်လာကြခြင်း ဖြစ်သည်။
ထိုကြောင့် လည်း လူ့ဘောင် အဖွဲ့အစည်း၏ အလေ့အထ ဖြစ်သော စကားပြောမှုကို လူတိုင်းတတ်ကျွမ်းရသည့် အခြင်းအရာမှာ လူ့ယဉ်ကျေးမှုအင်္ဂါရပ်တစ်ခု ဖြစ်လေသည်။
စကား၌ အင်္ဂါတရပ် ရှိသေး၏။
ထိုအင်္ဂါရပ်မှာ အခြားမဟုတ်။
လူ့ဘောင်အဖွဲ့အစည်းကြီးကို ဘာသာစကားအလိုက် နယ်ပယ် ခွဲခြား၍ သွေးစည်းသတ်မှတ်ခြင်းပင်ဖြစ်သည်။
ဆိုလိုသည်ကား၊ ဘာသာစကားတစ်ခုကို နားလည်တတ်ကျွမ်းသူ အချင်းချင်းသည် လူ့ဘောင် အဖွဲ့အစည်း တစ်ခုအနေဖြင့် စည်းစည်း လုံးလုံး ပေါင်းသင်းဆက်ဆံနိုင်ကြ၍၊ အခြားဘာသာစကားကို ပြောကြား သောသူတို့နှင့်မူ ဘာသာစကား အခက်အခဲကြောင့် မိမိတို့ အချင်းချင်း ဆက်ဆံပေါင်းသင်းရသကဲ့သို့ ချောမောပြေပြစ် ခြင်း မဖြစ်နိုင်ချေ။
ထိုကြောင့်လည်း ဘာသာစကားသည် လူ့အဖွဲ့အစည်းတစ်ခုကို ဒေသတစ်ခုအနေနှင့် သီးခြား၍ ဖွဲ့စည်းပေးတတ်သော သဘော ရှိသည်ဟု ဆိုအပ်သည်။
ထိုသို့သော ဘာသာစကား စည်းမျဉ်း နယ်ပယ်များကို ကျော်ဖြတ်၍ အခြားလူ့အဖွဲ့အစည်းများနှင့် ပေါင်းသင်းဆက်ဆံနိုင်သူမျိုးမှာကား အခြားမဟုတ်၊ မိမိဘာသာ စကားအပြင် အခြားဘာသာစကားများကိုလည်း တတ်ကျွမ်းပြောဆို နိုင်သော ပုဂ္ဂိုလ်များပင် ဖြစ်ချေသည်။
စကား၏ စွမ်းအင်သတ္တိကြီးတစ်ရပ်လည်း ရှိသေးသည်။
လူတိုင်း လူတိုင်းသည်အချင်းချင်း ဆက်သွယ်ပေါင်းသင်းရာတွင် စကားဖြင့် ပြောကြား နားလည်ကြသည်ကား မှန်၏။
စကားကို လူတိုင်း ပြောတတ်သော်လည်း ပြောရာတွင်ထိရောက်မှုချင်းကား မတူကြ ချေ။
လေယူလေသိမ်းတွင် သူတစ်ပါးထက် ထူးချွန်ကောင်းမွန် အောင် ပြောနိုင်သူများလည်း ရှိသည်။
မိမိပြောလိုသည့်အဓိပ္ပာယ် ကို သူတစ်ပါးထက် ရှင်းလင်းပြတ်သားအောင် ပြောနိုင်သူများ လည်းရှိသည်။
သူတစ်ပါး၏နားတွင်စွဲငြိ၍ သွားလောက်အောင် ပြောနိုင်သူများလည်း ရှိသည်။
အခြားတစ်ဖက်က ကြည့်ပြန် လျှင်လည်း၊ သူတစ်ထူးနားမခံသာအောင် အပြောကြမ်းသူများ လည်း ရှိသည်။
မိမိပြောဆိုသည့် အဓိပ္ပာယ်ကို မရောက်ဘဲ၊ ရှုပ်ထွေးသွားခြင်းဖြင့် နားထောင်သူ၏အာရုံကို ပျက်ပြားစေသော စကားပြောသူများလည်းရှိသည်။
ထိုကြောင့်လည်း စကားအရာနှင့် ပတ်သက်၍ 'နှုတ်ချိုလျှို တစ်ပါး'၊ 'ချစ်စေလို ခံတွင်းလက်လေးသစ်၊ မုန်းစေလို ခံတွင်း လက်လေးသစ်'ဟူသော စကားပုံဆိုရိုးများ ရှိနေသည်မဟုတ် ပါလော။
မည်သို့ပင်ဖြစ်စေ စကား၏အခြေခံ အဓိကဂုဏ်ပုဒ်ကြီး သည် လူ့ယဉ်ကျေးမှု တည်သမျှ ကာလပတ်လုံး တည်မြဲနေမည် ဖြစ်၏။
ထိုဂုဏ်ပုဒ်ကြီးကာ အခြားမဟုတ်၊ လူအချင်းချင်းကို လူ့အဖွဲ့အစည်း တစ်ရပ်ဖြစ်လာအောင် ပေါင်းစည်းပေးသည့် 'ဆက်သွယ်ရေး' သဘောပင် ဖြစ်သည်။
လူတို့ ရေးသားအသုံးပြုသော 'စာ'မှာ 'စကား'၏ နောက် ကာလအတန်ကြာမှ ပေါ်လာခဲ့ခြင်း ဖြစ်သည်။
စကားသည် မူရင်းဒြဗ်ဝတ္ထု၊ မူရင်းအတွေးအခေါ်၊ မူရင်းစိတ်လှုပ်ရှားမှုတို့၏ အသံသင်္ကေတများဖြစ်သကဲ့သို့၊ ထိုနည်းအတူ စာသည် စကား ၏ သင်္ကေတလက္ခဏာပင် ဖြစ်တော့သည်။
စာသည် ပင်ရင်း မဟုတ်၊ စကားသာ ပင်ရင်းဖြစ်သည်။
မြန်မာ့စွယ်စုံကျမ်း၊ အတွဲ(၃) ကိုးကား ကဏ္ဍ:နှုတ်ဖြင့် ဆက်သွယ်ခြင်း။
ဒန်အယ်လ် ဒန်ကန် (၁၉၃၃ ဇန်နဝါရီ ၂ - ၂၀၁၀ မတ်လ ၂၈) သည် အမေရိကန်နိုင်ငံ တက္ကဆက်ပြည်နယ် စင်တာတွင်မွေးဖွားသော အမေရိကန်လူမျိုးဖြစ်သည်။
Houston energy tycoon Dan Duncan dead at 77From Roughneck Origins To Texas Oil Billionaire စီးပွားရေးလုပ်ငန်းစုကြီးများ၏ တွဲဖက်တည်ထောင်သူ၊ ဥက္ကဋ္ဌတစ်ဦးဖြစ်ပြီး အဓိက ရှယ်ယာရှင်လည်းဖြစ်သည်။
လူမှုရေးလုပ်ငန်းများ ဒန်ကန် သည် တက္ကဆက်ကလေးဆေးရုံနှင့် ဟော်စတွန် ပြတိုက်ရှိ Natural Science သို့ ၇၅ မီလျံဒေါ်လာလှူဒါန်းခဲ့ဖူးပြီး Baylor ဆေးကောလိပ်သို့လည်း ၁၃၅ မီလျံဒေါ်လာ လှူဒါန်းခဲ့သည်။
Downtown art landmark donated to new city park သူသည် မူလက ဟော်စတွန်မြို့လည်ခေါင်ရှိ ရုံးအဆောက်အဦရှိရာ Louisiana လမ်းရှေ့တွင်ထားရှိသော Jean Dubuffet ၏ "Monument au Fantome" အမည်ရ ပန်းပုကိုလည်း လှူဒါန်းခဲ့သူဖြစ်သည်။
ယခုအခါ ထိုပန်းပုရုပ်ကို Geroge R.Brown Conventin စင်တာအနီးရှိ Discovery Green Park တွင် ပြောင်းရွှေ့ထားရှိသည်။
အမဲလိုက်ခြင်း ဒန်ကန် သည် တက္ကဆက်တွင် Double D Ranch အဆင့် ဧက ၅၀၀၀ (၂၀ ကီလိုမီတာ၂) အကျယ်ရှိ အမဲလိုက်ခြံကြီးတစ်ခုကို ပိုင်ဆိုင်သည်။
The Houston Chronicle, "Houston tycoon finds himself in the cross hairs," July 19, 2007. ဒန်ကန် သည် သူ၏ အမဲလိုက်စွမ်းရည်အတွက် ဆုတံဆိပ်အများအပြား ချီးမြှင့်ခံထားရသော အပြည်ပြည်ဆိုင်ရာ Safari ကလပ်အဖွဲ့ဝင်တစ်ယောက်ဖြစ်သည်။
၂၀၀၆ ခုနှစ်တွင် သူသည် အမဲလိုက်ကွင်းကြီး ၆ ခုကို လိုက်ဖူးထားသည့် အမဲလိုက်သမားဖြစ်ပြီး SCI ၏ "Grand Slam"ဆု ၁၃ ဆု၊ "Inner Circle" ၂၂ ဆု၊ Pinnacle ဆုတံဆိပ်အဆင့် ၄ နှင့် သရဖူဆုတံဆိပ်တို့ကို ရဖူးထားသူကိုမှ ချီးမြှင့်သည့် SCI ၏ ကမ္ဘာ့အမဲလိုက်မှုထိန်းသိမ်းခြင်းဆုတံဆိပ်ကို ရရှိခဲ့သည်။
ဒန်ကန် သည် SCI ၏ အောင်ပွဲမှတ်တမ်းတွင် ခြင်္သေ့၊ ဆင်၊ ကျားသစ်၊ အာဖရိက တောလိုက်ကျားသစ်၊ ကြံ့၊ ပိုလာဝက်ဝံများနှင့် အခြားတိရစ္ဆာန်များကို အမဲလိုက်နိုင်ခြင်းအတွက် အပါအဝင် မှတ်တမ်း ၄၀၇ ခုရှိခဲ့သည်။
Safari Club International, Record Book, www.safariclub.org ရုရှားပြည်အမဲလိုက်ခရီး ၂၀၀၇ ခုနှစ် ဇူလိုင်လ ၁၈ ရက်နေ့တွင် သူသည် ဟော်စတွန် ၏ ဗဟိုတရားရုံးသို့် သူ့ဆန္ဒအလျောက် ရောက်ရှိလာခဲ့သည်။
၂၀၀၂ ခုနှစ် ရုရှားတွင် ရုရှားဥပဒေကြောင်းအရ အကျုံးမဝင်သော သမင်များနှင့် သိုးရိုင်းများကို ဟယ်လီကော်ပတာပေါ်မှ ပစ်ခတ်အမဲလိုက်ခဲ့သည့်အကြောင်းနှင့် ပတ်သက်သော မေးခွန်းများကို ဖြေကြားခဲ့သည်။
သူပြုလုပ်ခဲ့သည်များအတွက် ဝန်ခံခဲ့သော်လည်း ထိုအပြုအမူများမှာ တရားမဝင်သည်ကို မသိရှိခဲ့ပါဟု သူက ဆိုသည်။
ဗဟိုတရားရုံးက သူနှင့် ထိုခရီးတွင်ပါဝင်ခဲ့သော အခြားအမဲလိုက်သမားများကိုပါ ပြစ်ဒဏ်ပေးခြင်းမပြုခဲ့ဟု ၂၀၀၇ ခုနှစ် စက်တင်ဘာလ ၁၂ ရက်နေ့တွင် သူ၏ ရှေ့နေက ထုတ်ဖော်ပြောဆိုခဲ့သည်။
The Houston Chronicle, "Houston tycoon finds himself in the cross hairs," July 19, 2007 and The Houston Chronicle, "Tycoon's hunting guide indicted over alleged importing violations," September 12, 2007. ကြွယ်ဝချမ်းသာမှုများ ၂၀၀၇ ခုနှစ်၏ Forbes Magazine အရ သူသည် ပျမ်းမျှအသားတင်ငွေကြေး ၈.၂ ဘီလျံဒေါ်လာဖြင့် ဟော်စတွန် မြို့၏အချမ်းသာဆုံးဖြစ်ပြီး တက္ကဆက်တစ်နယ်လုံးတွင် တတိယအချမ်းသာဆုံးဖြစ်သည်။
(၂၀၀၈ ခုနှစ် အောက်တိုဘာ ၂၇ ရက်ထုတ် စာမျက်နှာ ၄၆ အရ သူ၏ ငွေကြေးကြွယ်ဝမှုသည် ဩဂုတ်လ ၂၉ တွင် ရ.၆ ဘီလျံအထိနှင့် အောက်တိုဘာ ၁ ရက်နေ့တွင် ၆.၃ အထိ ကျဆင်းသည်)။
The World's Billionaires – Forbes.com သူသေဆုံးချိန်တွင် သူသည် ၉ ဘီလျံဒေါ်လာကြွယ်ဝသူဖြစ်သည်။
သေဆုံးခြင်း အသက် ၇၇ အရွယ်တွင် ဒန်ဒန်ကန် သည် ဟော်စတွန် ရှိ သူ၏ River Oaks နေအိမ်တွင် ဦးနှောက်သွေးယိုစီးမှုရောဂါဖြင့် ၂၀၁၀ မတ်လ ၂၈ ရက်နေ့၌ သေဆုံးခဲ့သည်။
သူသည် သူ့ဇနီး ဂျန် နှင့်အတူ သား စကော့တ်၊ သမီး ၃ ယောက်ဖြစ်သော ရန်ဒါ ဒန်ကန် ဝီလျံ၊ ဒန်နီ ဒန်ကန် ဧဗရာ နှင့် မီလိန် ဒန်ကန် ဖရန့်ဇ် တို့ကို ချန်ရစ်ခဲ့သည်။
ဒေးဗစ် နှင့် ဆိုင်မွန် ရူဘန် တို့သည် လူသိများထင်ရှားသော ဗြိတိသျှ စီးပွားရေးလုပ်ငန်းရှင်များ ဖြစ်ကြပြီး လူသားချင်းစာနာ ချစ်ခင်သူများဖြစ်သည်။
Forbes မဂ္ဂဇင်း၏ ၂၀၁၀ အင်္ဂလန်နိုင်ငံ၏ အကြွယ်ဝဆုံးသော ဘီလျံနာများစာရင်းတွင် သူတို့ညီအစ်ကိုအား ခန့်မှန်းချေငွေကြေးပမာဏ ပေါင် ၅.၀ ဘီလျံ (၇.၅ ဘီလျံဒေါ်လာ)ဖြင့် ဒုတိယအချမ်းသာဆုံးပုဂ္ဂိုလ်များအဖြစ် သတ်မှတ်ထားသည်။
သူတို့သည် ရူဘန်ညီအစ်ကို ၏ ပူးတွဲအမှုဆောင်ချုပ်များအဖြစ် တာဝန်ယူထားသည်။
ငယ်ဘဝနှင့် အလုပ်အကိုင် သူတို့သည် ၁၉၇၀ နှင့် ၈၀ နှစ်များအတွင်း သတ္တုရောင်းဝယ်ရေးနှင့် မြေယာလုပ်ငန်းများကို တည်ထောင်ခြင်းဖြင့် စတင်ကြွယ်ဝလာခဲ့သည်။
သူတို့၏ ချမ်းသာမှုတဝက်နီးပါးသည် ငွေကြေးများနှင့် စာချုပ်ချုပ်ဆိုမှုများသာဖြစ်သော သဘောတူညီမှုများသာ ဖြစ်သည်။
သူတို့သည် လူထုအကြားထင်ပေါ်မှုကို စိတ်အားမထက်သန်သော်လည်း သူတို့၏ ကိုယ်ပိုင် ဝက်ဘ်စာမျက်နှာများတွင်မူ သူတို့၏ ရင်းနှီးမြှုပ်နှံမှုများအကြောင်း အသေးစိတ်ကို ဖော်ပြထားတတ်သည်။
သတ္တုလုပ်ငန်း ၁၉၉၀ နှစ်ဦးပိုင်းများတွင် ရုရှား၏ သတ္တုဈေးကွက်တွင် အခွင့်အလမ်းကောင်းများတွေ့မြင်ပြီး သတ္တုထုတ်လုပ်ရေးနှင့် ဖြန့်ချိရေးကို သေချာစွာလေ့လာပြီး မြှုပ်နှံခဲ့သည်။
ရုဘန်စ် တို့သည် ဆိုဗီယက်စနစ်ပြိုကွဲပြီးချိန်တွင် သတ္တုရိုင်းများရောင်းဝယ်ရေးဈေးကွက်ကို ရဲဝင့်စွာလုပ်ကိုင်ခဲ့ပြီး ရုရှားနိုင်ငံ၏ အလျူမီနီယံစက်မှုလုပ်ငန်းများ၏ တဝက်ကိုပိုင်ဆိုင်ပြီးနောက် ကမ္ဘာ့တတိယအကြီးဆုံး သတ္တုထုတ်လုပ်သူများဖြစ်လာခဲ့ကြသည့် အချိန်တွင် ရုရှားကလည်း သူ၏ မြို့ပြဝါဒကို အလွန်အမင်းရှေ့တန်းတင်နေချိန်ဖြစ်သည်။
သူတို့၏ Trans-World Metals ကုမ္ပဏီ အထွတ်အထိပ်အောင်မြင်ချိန်တွင် ဆက်စပ်လုပ်ငန်းများကလည်း ကမ္ဘာ့အလျူမီနီယံထုတ်လုပ်မှု ၅ %ကို ထိန်းချုပ်ထားခဲ့သည်။
ရုရှား၏ အလျူမီနီယံ အရည်ကျိုလုပ်ငန်းများသည် အကြွေးများကြောင့် အရည်အသွေးမမှီဖြစ်လာသည်။
Trans World သည် အလျူမီနီယံများ အပြီးသတ်နိုင်စေပြီး အမြတ်ဖြင့် ပြန်လည်ရောင်းချရန် အပြန်အလှန်အားဖြင့် သူတို့ကုန်ကြမ်းပို့ပြီး ငွေချေသော စက်ရုံများ၏ တိုးလ်ဂိတ်များစီမံမှုကို ဝင်ရောက်ခဲ့သည်။
၁၉၉၅ ခုနှစ် အမြင့်ဆုံး တကမ္ဘာလုံးရောင်းချမှု ရ ဘီလျံဒေါ်လာဖြင့် ကုမ္ပဏီ၏ ရုရှားရင်းနှီးမြှုပ်နှံမှုသည် ၁.၅ ဘီလျံဒေါ်လာ (ပေါင် ၈၇၀ မီလျံ)ဖြစ်သည်။
သူတို့၏ ယခင်အခြေအနေဖြစ်သော ရုရှား၏အကြီးဆုံးပြင်ပရင်းနှီးမြှုပ်နှံသူဟူသည်မှာ သူတို့သည်းခံလိုသည့်အတိုင်းအတာထက်ပို၍ အသေးစိတ်စစ်ဆေးမှုများကို ခံရန် ဖိအားပေးခြင်းခံရသည်ဟု ဆိုလိုနေသည်။
တိုင်းပြည်အတွင်း ၁၀ နှစ်ရှိနေစဉ် ရုဘန်စ် တို့သည် လုပ်ငန်းများကို အများသဘောတူထားခြင်းမရှိသော ပုံစံတို့ဖြင့်လည်း လုပ်ကိုင်ခဲ့သည်။
ယခုအခါ ချယ်လ်ဆီးဘောလုံးအသင်းကို ပိုင်ဆိုင်သူ ရိုမန် အေဘရာမိုဘစ်ချ် အပါအဝင် သူတို့သည် နောက်လိုက်နောက်ပါများရှိလာပြီး တိုင်းပြည်၏အစိုးရသစ်သကဲ့သို့ ဖြစ်လာခဲ့သည်။
၂၀၀၅ ခုနှစ်တွင် သူတို့သည် မီလျံပေါင်များစွာသော တရားဝင်အငြင်းပွားမှုများကို သူတို့၏ ခိုင်မာမှုများကို ဖြစ်ပေါ်စေသော Oleg Deripaska ဖြင့် အနယ်ထိုင်စေခဲ့သည်။
အခြားလုပ်ငန်းများနှင့် လှုပ်ရှားမှုများ ၂၀၀၀ ခုနှစ်ရောက်သောအခါ ရုရှားစီးပွားရေးလောကသည် သူတို့အတွက် အခွင့်မသာတော့ဘဲ သူတို့၏ ရုရှားရှိပိုင်ဆိုင်မှုများကို ရောင်းချလိုက်ကာ စီးပွားရေးလှုပ်ရှားမှုများကို သူတို့၏ လုပ်ငန်းများအခိုင်အမာရှိနေနှင့်ပြီး ပိုင်ဆိုင်မှုအကြွေးများကင်းသော အင်္ဂလန်ရင်းနှီးမှုဈေးကွက်သို့ အဓိကအားဖြင့် ပြောင်းလဲအာရုံစိုက်လိုက်သည်။
အခြားသူများနှင့်အတူ သူတို့သည်လည်း ပင်မလုပ်ငန်းကြီးများ၏ငွေကြေးပိုင်းများနှင့် နည်းပညာကုမ္ပဏီများတွင် အရင်းအနှီး ထည့်ဝင်ကြသည်။
သူတို့သည် အမြဲပင် ဥရောပတခွင်၌ ရင်းနှီးမြှုပ်နှံမှုအသစ်များကို ရှာဖွေတိုးချဲ့နေကြသည်။
ယခုအခါတွင် သူတို့၏ စီးပွားရေးလှုပ်ရှားမှုများသည် အင်္ဂလန်နှင့် နိုင်ငံရပ်ခြားလုပ်ငန်းစုကြီးများအကြား တိုးတက်လာပြီး စွန့်စားတိုးချဲ့မှု မြို့တော်များနှင့် ကိုယ်ရေးကိုယ်တာတရားမျှတမှုများကို ဖော်ညွှန်းနေသည်။
ခန့်မှန်းခြေ ယမကာစည်ပေါင်း ၈၅၀ ဖြင့် လည်ပတ်နေသော အင်္ဂလန်နိုင်ငံ၏ အကြီးဆုံး ယမကာကုမ္ပဏီဖြစ်သည့် Wellington ကုမ္ပဏီနှင့် အဓိကစီးပွားရေးသတင်းများရှိသည့် Global Switch သည်လည်း ရုဘန် ညီအစ်ကိုတို့၏ စီးပွားရေးလုပ်ငန်းစုများထဲတွင် တစိတ်တပိုင်းပါဝင်သည်။
များစွာသော လုပ်ငန်းများအနက် သူတို့ညီအစ်ကိုသည် အဓိကအမြတ်များကို orthern Racing, London Oxford လေဆိပ်, Luup, Kristal Waters, Ikyp, Spirit Pub အဖွဲ့, Travelodge ဟိုတယ်နှင့် Metro ဘဏ်တို့မှ ရရှိသည်။
လုပ်ငန်းကြီးများ လန်ဒန်၏ Paddington နယ်မြေများ၏ မျိုးဆက်စတင်မှုများသည် လန်ဒန်အနောက်ပိုင်း၏ Canary ဆိပ်ခံတံတားတဝိုက်ကို ချိတ်ပိတ်ပြောင်းလဲ၍ ဧရိယာစတုရန်းပေ ၁.၈ မီတာ ရှိသော ရုံးခန်းများနှင့် လူနေတိုက်ခန်းများ ဖွံ့ဖြိုးရေးစီမံကိန်းများဖြင့် စတင်ခဲ့သည်။
ထိုထဲတွင် ၄၃ ထပ်ရှိသော အနောက်ပိုင်းဒေသ၍ အမြင့်ဆုံးဖြစ်သည့် လူနေတိုက်တစ်ခုပါဝင်မည်ဖြစ်ပြီး ပုံမှန်အားဖြင့် မိုးမျှော်တိုက်တစ်ခုအတွက် တည်ဆောက်ခွင့်ရရန်ခဲယဉ်းသော နေရာဖြစ်သည်။
Merchant Square ဟုခေါ်သော ထိုနေရာတွင် တိုက်ခန်းပေါင်း ၅၅၉ ခုရှိပြီး ရုံးခန်းများအတွက် စတုရန်းပေ ၆ သောင်းကျော်(56,000 m2)ရှိမည်ဖြစ်သည်။
ထိုစီမံကိန်းသည် အတော်များများဆောက်လုပ်ပြီးစီးနေပြီဖြစ်သော ခန့်မှန်းချေ ၈ မီတာစတုရန်းပေ ကျယ်သည့် ဘူတာရုံအနီးရှိ ဆောက်လုပ်ရေးများထဲမှ တစ်ခုဖြစ်သည်။
လူ ၃ သောင်းခန့် ထိုနေရာတွင် အလုပ်လုပ်ကြသည်။
Aldersgate Investments Limited တွင် Reuben ညီအကိုတို့သည် Park Plaza ဟိုတယ်လုပ်ငန်းစု လိမိတက်နှင့်အတူ ၅၀:၅၀ အချိုးတူလုပ်ငန်းကို ပူးပေါင်း၍ လန်ဒန်မြို့၊ Hoxton ၌ 'art'otel' အမည်အောက်မှ လူနေအိမ်နှင့်တွဲသောဟိုတယ်စုအသစ်များကို ထူထောင်ရန် လုပ်ကိုင်ခဲ့ကြသည်။
ရုဘန် ညီအကိုတို့သည် Tate Britain မျက်နှာချင်းဆိုင်တွင် မိုးမျှော်တိုက်ကြီး ၃ ခုကို ဆက်လက်တည်ဆောက်ခဲ့ကြသည်။
သိမ်းစ် မြစ်ဘေးရှိ Riverbank ဥယျာဉ်ပလာဇာဟိုတယ်သို့ ရှေးရှုသွားသော လူနေအိမ်တွဲသည့် ဟိုတယ်စုများ တည်ထောင်ခြင်းသည် အကောင်အထည်ပေါ်လာခဲ့သည်။
၁၉၆၀ နှစ်များအတွင်းက Hampton House ရုံးအဆောက်အဦများနေရာကို ဖျက်ပြီး Foster & Partners က ဒီဇိုင်းရေးဆွဲသော ထိုမျှော်စင်သုံးခုသည် အထပ် ၂၇ ပါပြီး အမြင့်ဆုံးများဖြစ်ခဲ့ကြသည်။
ရုဘန် တို့၏ ထင်ရှားသော ဗြိတိသျှရင်းနှီးမြှုပ်နှံမှုများတွင် Millbank မျှော်စင်; Victoria ရှိ the John Lewis headquarters ; Victoria ရှိ the American Express offices; Carlton House SW1; Sackville Street ရှိ Academy House; Berkeley Square ရှိ Connaught House ; Market မျှော်စင်များနှင့် prime Sloane Street shops တို့ပါဝင်သည်။
Global Switch ရုဘန် ညီအစ်ကိုတို့သည် ဥရောပနှင့် အာရှ-ပစိဖိတ်ဒေသတွင် အကြီးဆုံး အလုပ်အကိုင် အချက်အလက်များ ထောက်ပံ့လုပ်ကိုင်သည့် Global Switch ၏ ပိုင်ရှင်များဖြစ်ကြသည်။
Global Switch တွင် သတင်းအချက်အလက်ဌာန ၈ ခုရှိရာ ၆ ခုသည် ဥရောပ၊ လန်ဒန်၊ အမ်စတာဒမ်၊ ဖရန်ဖာ့တ်၊ ပါရီနှင့် မန္ဒရဒ်တွင်ရှိပြီး အာရှပစိဖိတ်ဈေးကွက်အတွက်မူ ဆစ်ဒနီနှင့် စင်ကာပူတို့တွင် ထားရှိသည်။
စုစုပေါင်း စတုရန်းပေ ၃ သန်းခန့် (280,000 m2)အကျယ်ရှိသော ထိုဌာနများကို ဖောက်သည်အဖွဲ့များ၊ ကမ္ဘာလုံးဆိုင်ရာနှင့် နိုင်ငံဆိုင်ရာ အစိုးရအဖွဲ့အစည်းကြီးငယ်များ၊ ငွေကြေးဆိုင်ရာအဖွဲ့များ၊ ကုမ္ပဏီလုပ်ငန်းစုကြီးများ၊ ကမ္ဘာ့အစုအပေါင်းစနစ်များ၊ မြန်နှုန်းမြင့်ဆက်သွယ်ရေး လုပ်သားများ၊ စီမံခန့်ခွဲမှု ဝန်ဆောင်ပေးသည့်လုပ်ငန်းများနှင့် အခြားသော စီးပွားရေးသမားများက ပိုင်ဆိုင်ကြသည်။
စတုရန်းပေ ၄ သန်းခန့် (370,000 m2) အထိရောက်ရှိရန် တိုးချဲ့လုပ်ဆောင်ပေးမည့် လှုပ်ရှားမှုများကိုလည်း ဆက်လက်လုပ်ဆောင်နေသည်။
Global Switch ၏ ဥက္ကဋ္ဌသည် ယခင် ကုမ္ပဏီစုများ၏ အမှုဆောင်ချုပ်ဖြစ်သူ John Corcoran ဖြစ်ပြီး ကုမ္ပဏီနှင့် ၂၀၀၇ ခုနှစ်ကတည်းက လက်တွဲခဲ့သည်။
ရုဘန် ဖောင်ဒေးရှင်း သူတို့ညီအစ်ကိုအား လူမှုရေးလုပ်ငန်းများတွင် တက်ကြွပါဝင်သူများဟု လူသိများပြီး ရုဘန် ဖောင်ဒေးရှင်းမှတဆင့် ၁၀၀ မီလျံဒေါ်လာတန်ဖိုး လှူဒါန်းမှုများကို အဓိကအားဖြင့် ကျန်းမာရေးနှင့် ပညာရေးကဏ္ဍတို့တွင် လှူဒါန်းသည်။
သူတို့သည် ဖောင်ဒေးရှင်းကြီးကို တက်ကြွစွာလုပ်ဆောင်ကြပြီး အင်္ဂလန်နိုင်ငံတဝှမ်းတွင် စီမံကိန်းအသစ်များကိုလည်း အမြဲရှာဖွေပြီး အောက်ပါတို့ကို လုပ်ဆောင်ကြသည်။
၂၀၀၄ ခုနှစ်တွင် ရုဘန် သည် လန်ဒန်မြောက်ပိုင်းတွင် သူတို့ မိခင်၏အမည်ဖြစ်သော N.Reuben အမည်ရှိ မူလတန်းကျောင်းဆောက်လုပ်ရန် ပေါင်သန်းပေါင်းများစွာကို သုံးခဲ့သည်။
၂၀၀၅ ခုနှစ်တွင် Israel ရှိ Meir ဆေးရုံတွင် အကြီးဆုံးသော ရင်သားကင်ဆာကုသဆောင်ကြီးကို ရုဘန် ဖောင်ဒေးရှင်းက ဖွင့်လှစ်တည်ထောင်ပေးခဲ့ပြီး ဂျူးများနှင့် အာရပ်များကိုပါ ကုသပေးခဲ့သည်။
၂၀၀၈ ခုနှစ်တွင် အစ္စရေး ရှိ Haifa တွင် အစ္စရေးလူမျိုးတိုင်းအတွက် ကင်ဆာဆေးခန်းနောက်ထပ်တစ်ခုကို ဖောင်ဒေးရှင်းက ထပ်မံဖွင့်လှစ်ခဲ့သည်။
၂၀၀၈ ခုနှစ်တွင် ဥရောပရှိ ကလေးများအတွက် အကြီးဆုံးကင်ဆာဆေးခန်းကို The Reuben Foundation Great Ormond Street ဆေးရုံက ဖွင့်လှစ်ခဲ့သည်။
ထိုဆေးကုသဆောင်ကို မြို့တော်ဝန် Boris Johnson က ဖွင့်လှစ်ပေးခဲ့သည်။
၂၀၁၀ ခုနှစ်တွင် Reuben ဖောင်ဒေးရှင်းသည် Virgin Unite နှင့်အတူပူးပေါင်း၍ ကယ်ဆယ်ရေးလုပ်ငန်းများအတွက် ရန်ပုံငွေတည်ထောင်သော “ဟေတီ စီမံကိန်း”ကို စတင်ခဲ့သည်။
ရုဘန်ဖောင်ဒေးရှင်းကြီးက the Royal Marsden နှင့် The Princess Royal Trust for Carers တို့ဖြင့်လည်း ပူးပေါင်းထားသည်။
လူမှုရေးထူးချွန်ဆုများ ချီးမြှင့်သော Daily Telegraph ကိုလည်း ထောက်ပံ့ပေးထားပြီး အစုအဖွဲ့များအတွက် စိတ်ဓာတ်အင်အားကို ဖြစ်စေခဲ့သည်။
လက်ရှိအားဖြင့် ဖောင်ဒေးရှင်းက Prince's Trust and the Royal Parks Fund ကိုလည်း ထောက်ပံ့ပေးနေသည်။
ကိုယ်ရေးကိုယ်တာဘဝ သူတို့သည် ပုဂ္ဂိုလ်ရေးရာလွတ်လပ်ခွင့်ကို ထိန်းသိမ်းကြသည်။
အကိုဖြစ်သူ David ထက် ၃ နှစ်ငယ်သော Simon Reuben သည် အသက် ၆၅ နှစ်အရွယ်အထိ ဗြိတိသျှထုတ်ဝေရေးမှ သတင်းထောက်အား တွေ့ဆုံပြီး ယဉ်ကျေးဖော်ရွေသော စကားဖြင့် သူ့အသက်မွေးဝမ်းကျောင်းမှုနှင့်ဆိုင်သော အင်တာဗျူးထိုတစ်ခုထဲကိုသာဖြေကြားခဲ့သည်။
St Barts ရှိ Isle de France ဟိုတယ်တွင် Simon နှင့် အတူ အချိန်ကုန်ဆုံးခဲ့ဖူးသော သူငယ်ချင်းတစ်ဦးက သူတို့သည် ယုံကြည်မှုကိုတန်ဖိုးတထားတတ်ပြီး ရှက်တတ်ကြသူများဖြစ်သည်ဟု ဆိုခဲ့သည်။
သူတို့နှင့်အတူ အနီးကပ်အလုပ်လုပ်သော အမှုဆောင်တစ်ဦးက ပြောသည်မှာ “လူတွေက သူတို့ကို လျှို့ဝှက်တတ်တဲ့လူတွေလို့ တစ်ခါတလေပြောတတ်ကြပေမယ့် ပုဂ္ဂလိကဆန်တာလို့ ပြောရမှာပါ၊ သူတို့က ထင်ပေါ်ကြွားဝါတတ်တဲ့လူတွေ မဟုတ်ကြပေ။
ဒေးဗစ် ကုန်သည်ဖြစ်ပြီး ဆီမွန် က တီထွင်တတ်သူဖြစ်သည်။
သူတို့နှစ်ယောက်အတူတူ ထူးထူးချွန်ချွန်အလုပ်လုပ်ကြ သည်။
သူတို့နှစ်ယောက်က အတော်လေး ကွဲပြားကြသည်။
ဥပမာ ဒေးဗစ် က နည်းပညာသမားဖြစ်ပြီး စက်ပစ္စည်းလေးတွေကို သဘောကျပေမယ့် ဆီမွန်ကတော့ လုံးဝ ဆန့်ကျင်ဘက်ပါပဲ။
ဒါပေမယ့် သူတို့အချင်းချင်း ပြောဆိုပြီးတဲ့အချိန်မှာ သူတို့နဲ့အတူ ရှိနေခဲ့ဖူးတယ်၊ စီးပွားရေးအမြင်နဲ့ကြည့်ရင်တော့ သူတို့က မထင်မှတ်လောက်အောင်ကို ထူးချွန်ပြီး သူတို့ဟာ ဘယ်ကိစ္စမှာမှ အလကားနာမည်ကြီးလာတာမဟုတ်ပါဘူး” ၂၀၀၅ ခုနှစ်တွင် Variety Club ၏ “နှစ်တစ်နှစ်၏ အထူးချွန်ဆုံး ကုန်သွယ်စီးပွားရေးသမား”ဆုကို ရခဲ့သည်။
ညီအစ်ကို နှစ်ဦးစလုံးပင် အိမ်ထောင်ရှိပြီး သားသမီးများလည်းရှိကြသည်။
နှစ်ဦးစလုံးပင် ချယ်လ်ဆီး ဘောလုံးအသင်းကို တက်ကြွအားပေးကြသည်။
ကိန်းထွေး တစ်ခုကို ကိန်းထွေးပြင်ကို ပြသသည့် အာဂန်ပုံဖြင့် ပြနိုင်သည်။
ကိန်းထွေး (Complex Number) ဆိုသည်မှာ ကိန်းစစ် (real) နှင့် ကိန်းတေး (imaginary) အပိုင်းတို့ ပါဝင်သော ကိန်းလုံးတွဲဖြစ်သည်။
၎င်းကို a + bi ဆိုသည့် ပုံစံဖြင့် ရေးသားနိုင်ပြီး a နှင့် b တို့မှာ ကိန်းစစ်များ ဖြစ်ကြပြီး i မှာ သုံးနေကျ ကိန်းတေး၏ ယူနစ်ဖြစ်ပြီး i2= -1 ဆိုသည့် ဂုဏ်သတ္တိ ရှိသည်။
ကိန်းထွေးတွင် သာမန်ကိန်းစစ်များ ပါဝင်ပြီး အခြားကိန်းအပိုများကို ထည့်သွင်းထားခြင်းဖြင့် ပေါင်းခြင်းနှင့် မြှောက်ခြင်းကို ချဲ့ထွင်ထားခြင်းပင် ဖြစ်သည်။
အဓိပ္ပာယ်သတ်မှတ်ချက် သင်္ချာပညာ အဆင့်မြင့်လာသည်နှင့်အမျှ အချို့ကိစ္စများတွင် ကိန်းစစ်များဖြင့်သာ မလုံလောက်သည့် အခြေအနေကို ရောက်ရှိလာသည်။
ကိန်းတေးယူနစ်ကို အသုံးပြု၍ ကိန်းထွေးများကို အဓိပ္ပာယ်သတ်မှတ်နိုင်သည်။
ကိန်းထွေးတစ်ခု ဆိုသည်မှာ a+bi သဏ္ဌာန်ရှိသည့် ကိန်းတစ်တွဲကို ဆိုသည်။
ကိန်းထွေး ၏ကိန်းစစ်ပိုင်းကို ဖြင့်လည်းကောင်း၊ ကိန်းတေးပိုင်းကို ဖြင့်လည်းကောင်း ဖော်ပြနိုင်သည်။
ဥပမာ နှင့် ဖြစ်သည်။
ကိန်းထွေးအစုကို သင်္ကေတ သုံး၍ ရေးနိုင်သည်။
ကိန်းစစ်တိုင်းမှာ ကိန်းထွေးဖြစ်သည်။
သာဓကဆိုရသော် ကိန်းစစ် 4 ကို 4+0i ဟူ၍ ရေးနိုင်သောကြောင့် ကိန်းစစ် ၄မှာ ကိန်းစစ်ပိုင်း ၄ရှိပြီး ကိန်းယောင်ပိုင်း သုညရှိသည့် ကိန်းထွေးတစ်ခုဖြစ်သည်။
ပို၍တိတိကျကျ ဆိုရသော် ကိန်းတေးပိုင်း သုညမဟုတ်သည့် ကိန်းထွေးတိုင်းမှာ ကိန်းစစ်များ မဟုတ်ကြပါ။
ကိန်းထွေးစုကို ပို၍စနစ်ကျစွာ အဓိပ္ပာယ်သတ်မှတ် တည်ဆောက်လိုပါက သဘောနက် အက္ခရာသင်္ချာ (abstract algebra) ရှိ ကွင်း (ring) များ တိုးချဲ့တည်ဆောက်ခြင်းဟူသည့် သဘောတရားကို သုံးလေ့ရှိသည်။
ထိုသို့အဓိပ္ပာယ် ဖွင့်လိုပါက ကိန်းထွေးစု ဆိုသည်မှာ အပေါ်တွင် ကိန်းရင်းများဖြင့် ထပ်ဖြည့်တည်ဆောက်ထားသည့်အစု (algebraic closure of ) ဖြစ်သည်။
ဆက်သွယ်ချက်များနှင့် လုပ်ထုံးများ ကိန်းထွေးနှစ်ခု ညီခြင်း ကိန်းထွေးနှစ်ခု နှင့် တို့ကို နှင့် ဖြစ်မှသာ တူသည်ဟုခေါ်ပြီး ဟုရေးသည်။